Alliako gudua

Alliako gudua K. a. 387. urte inguruan gertatu zen, Breno buru zuen senoiak (Italia iparraldea inbaditu zuten tribu galiko batek) eta Erromatar Errepublikak elkarri aurrez aurre egin ziotenean.

Gudua Tiber ibaia eta Allia erreka batzen diren tokian gertatu zen, Erromatik 11 milia erromatar (16 kilometro) iparraldera. Erromatarrak garaituak izan ziren, eta ondoren senoiak Erroma arpilatu zuten. Piero Treves ikerlariaren arabera, “data horretako suntsipen-mailaren ebidentzia arkeologikorik ezak iradokitzen du Erromaren arpilatzea azalekoa izan zela soilik.”

Gudua tradizionalki K. a. 390. urtean kokatu izan da, Tito Livio historialari erromatarraren kontakizunean oinarrituta dagoen Varroren kronologiaren arabera. Plutarkoren arabera, gudua “udan solstizioaren ostean, ilargia ia betean zegoenean […] eta Erroma sortu zenetik hirurehun eta hirurogei urte pasatxo” gertatu zen, hau da, K. a. 393. urtearen ondoren. Historialari greziar Polibioren arabera, berriz, gudua K. a. 387. urtean izan zen, eta hori da gaur egun dataik sinesgarriena. Tazitoren arabera, gudua uztailaren 18an gertatu zen.

 Erreferentziak 

 Kanpo estekak 

Kategoria:Antzinako Erromako gerrak
Kategoria:Erromatar Errepublikak parte hartu zuen gerrak
Kategoria:K.a. 387ko gatazkak
Kategoria:Galiarrak
Kategoria:K.a. IV. mendeko gatazkak